Praznični koncert David Amaro
2024-12-04 19:30 - 21:30 (Europe/Paris) | Maribor center / Slovenska ulica 2, 2000 Maribor
Pevec David Amaro ekskluzivno prihaja v MARIBOR – v Kavarno Astoria – s svojim zadnjim PRAZNIČNIM koncertom v tem letu.
Pevec David Amaro ekskluzivno prihaja v MARIBOR – v Kavarno Astoria – s svojim zadnjim PRAZNIČNIM koncertom v tem letu.
Koncert se bo odvil v romantičnem vzdušju, ki ga bodo pospremile lepe melodije in Davidov glas. David Amaro je Slovenijo navdušil kot finalist oddaje Znan obraz ima svoj glas ter kot pevec ogromne širine, ki je s svojo vokalno interpretacijo navdušil tudi v oddaji ‘Superstar’ na Hrvaškem, kjer sta Severina in Tonči Huljić ob njegovem glasu ter izvedbi pesmi ‘Lejla’ ostala brez besed.
Pevec in glasbenik, ki si je med drugim delil oder s skupino Take That in JP Cooperjem, za vas pripravlja intimen praznični koncert s svojimi in tujimi uspešnicami ter čisto svežimi avtorskimi pesmimi, ki bodo premierno predstavljene prav v tem večeru.
Pridružite se nam v sredo, 4. decembra ob 19:30, v intimnem ambientu kavarne Astoria, kjer nas bo David popeljal skozi izbor svojih najlepših pesmi in znanih melodij.

Povezava do originalnega članka

Snežna kraljica 5+
2024-12-06 17:00, 2024-12-07 12:00 | Mala dvorana
Zvočna pravljica

Tin Grabnar in Nina Šorak po motivih Hansa Christiana Andersena / 55 min

Kay in Gerda sta bratec in sestrica. Nekega večera starša odideta na ples. Starejša sestrica bi morala poskrbeti za svojega mlajšega bratca, ta pa čudežno izgine. Ugrabila ga je Snežna kraljica. V brezizhodnem položaju se Gerda odpravi na pot proti severnemu tečaju. Pot postane soočanje z njenimi strahovi, predstavlja iniciacijo v odraslost: iz pridnega dekletca, ki uboga starše s skoraj preveč odgovorno držo, se izvije junakinja, ki vzame dogodke v svoje roke in premaga ovire na poti k
bratčevi rešitvi. Na plan prideta njen pogum in drzno preseganje ustaljenih norm.
Predstava je kombinacija namiznih lutk, pripovedovanja in zvočnega gledališča. Animatorja s pomočjo zvoka, ustvarjenega z različnimi predmeti, animirata našo domišljijo. Predmeti pa niso gola ilustracija situacij, ampak nastopajo kot živ, presenetljiv odrski material.
Predstava je primerna tudi za prvo in drugo triado OŠ

Nakup kart

Povezava do originalnega članka

Glasbeni cikel JUTRI
2024-12-06 20:00 - 22:00 | Maribor center / MMC KIBLA, Ulica kneza Koclja 9, Maribor
Glasbeni cikel JUTRI: BAMBUS
Vljudno vabljeni, da sem nam v petek, 6. decembra 2024, ob 20. uri pridružite v MMC KIBLA na koncertu zasedbe bambus in predstavitvi albuma neskončno dolgi pogovori, ki bo potekal v okviru Glasbenega cikla JUTRI.
Neskončno dolgi pogovori so dvojni album mlade uglasbene poezije, ki je izšel poleti 2024 v fizični obliki in na digitalnih platformah. Besedila pesmi sta prispevala obetavna mlada pesnica Alja Pušič in nadarjen jazz glasbenik Gašper Drev.
Gašper je napisal glasbo, Alja njuna besedila interpretira. bambus je pol Alje in je pol Gašperja. V živo pogosto nastopata v razširjeni zasedbi s pubeci. Takrat dobita še bolj poln zvok, ki bi ga nekateri opisali kot zmes poezije z alt-rockom. Drugi pa kot izmuzljiv in opojen večžanrski izraz, v katerem so nepogrešljivi del trši metalski riffi, jazzovske solaže, improvizirani vložki, rap odlomki in na drugi strani nežne klavirske melodije.
Naj vas nič ne preseneti. To poezijo je treba doživeti!

Povezava do originalnega članka

Dan komedije: Stand up večer z Avtmigeci
2024-12-06 20:00 - 23:00 | Kulturni inkubator
TA VESELI DAN KULTURE
STAND UP VEČER Z AVTMIGECI
Petek, 6. december 2024 // 20:00 // Kulturni inkubator
Ta veseli dan kulture, ki ga v Sloveniji obeležujemo na rojstni dan Franceta Prešerna, bomo v Kulturnem inkubatorju obeležili v petek, 6. decembra, ob 20. uri. Vabimo na brezplačen stand up večer, na katerem bodo nastopili mladi komiki Luka Pogačnik, Ajda Peternel in Luka Dimitrijević. Dogodek bo moderiral David Gorinšek.
Pridi na stand up večer. Ne, ne boste vi tisti, ki boste stali, pripravili bomo stole, kjer se boste udobno namestili in se prepustili zabavnim nastopom mladih stand up komikov, ki se kalijo pod mentorstvom izkušenega stand up komika Davida Gorinška, ki bo večer tudi povezoval.
David Gorinšek kot stand up komik sedem let nastopa na odrih po celi Sloveniji, pred kratkim je začel občasno nastopati še v Zagrebu in Budimpešti. Kot producent organizira večere smeha, med katerimi so najbolj znani Stand up Avtmigeci. In tri avtmigece bo pripeljal v Kulturni inkubator, kjer bodo poskbeli za zvrhano dozo smeha. Pod žaromete bodo stopili Gorenjec, ki se uči Štajerščine, Luka Pogačnik, njegov soimenjak Luka Dimitrijević, mariborski študent, ki krvavo potrebuje izkušnje, ter Ajda Peternel, ki si je študij kiparstva začinila s stand up komedijo.
Nastop Avtmigecev v Kulturnem inkubatorju je brezplačen, začnemo ob 20. uri.

LUKA POGAČNIK je vedno nasmejan komik, ki je šele pred kratkim začel svojo stand up pot. Je ta prav’ Gorenc, ki se rad uči tuje jezike, trenutno Štajerščino. Rad govori o zabavnih nezgodah iz svojega življenja, svojih popotovanjih in nerodnih plesnih korakih. Včasih mu iz ust zleti kakšna črna šala.

AJDA PETERNEL je komičarka mlajše generacije, študentka kiparstva, ki se ne more znebiti misli na to, kako brezvezen je njen študij. Ne more se pohvaliti z veliko nastopi, lahko pa se pohvali s tem, da je vsakič nasmejala še tako resne obiskovalce.

LUKA DIMITRIJEVIĆ je mlad stand up komik, ki pričara neponovljive nastope – neponovljive zato, ker je material tako slab, da ga mora zavoljo vseh prisotnih ves čas spreminjati. Mogoče na odru izpade, kot da za sabo nima več kot 50 nastopov in to zna biti zato, ker za sabo nima več kot 50 nastopov. Mariborski študent pa je kljub vsem tem neverjetnim referencam odločen, da se vam preko predstavitve svojih 25 let bivanja na tem planetu in unikatnih pogledov na vsakodnvne stvari, vtisne v spomin … v dobrem smislu.

DAVID GORINŠEK kot stand up komik sedem let nastopa na odrih po celi Sloveniji, pred kratkim je začel tudi občasno nastopati v Zagrebu in Budimpešti. Poleg nastopanja kot producent organizira še večere smeha, med katerimi so bolj znani Stand up Avtmigeci in “Smo Ptiči, al’ nismo ?, ki običajno potekajo v Klubu KGB Maribor. Pohvali se lahko s petimi nastopi na Festivalu Lent, kasneje se je kot pomočnik producenta tudi vključil v organiziranje festivala. Za njim je tudi sedem let dela na Radiu City, ker se kot moderator in novinar pogovarja s poslušalci.

Povezava do originalnega članka

ŠIŠMIŠ RAZPALJOTKA - HARROWIST (AT) + TIRED. (AT) + CALORIS IMPACT (AT) + FORCE OF IMPACT (SLO)
2024-12-06 20:30 | a87da3dd-ab50-4973-acd5-078f82a5fca8
Graška hardcore delegacija z laščanskim supportom.HARROWIST (blackened hardcore punk, Graz):
https://linktr.ee/harrowist
TIRED (hardcore, Graz):
https://www.instagram.com/tired.hc
https://tiredhc.bandcamp.com
CALORIS IMPACT (experimental hardcore punk, Graz):
https://www.instagram.com/caloris_impact_punk
https://calorisimpact.bandcamp.com/
FORCE OF IMPACT (hc/metal crossover, Laško):
https://www.instagram.com/forceofimpact

Povezava do originalnega članka

Ustvarimo mozaično božično drevo
2024-12-07 09:00 - 14:00 | Ustvarimo mozaično božično drevo
Mozaična delavnica, kjer si boste ustvarili dekoracijo doma ali podarili čudovito darilo.
Društvo ljubiteljev mozaika, vabi na Decembrsko Mozaično Delavnico – USTVARIMO MOZAIČNO DREVO! Pridružite se nam v prazničnem vzdušju in ustvarite svoj unikatni mozaični okras. Na
delavnici bomo skupaj izdelali mozaično božično drevo v velikosti 25 cm – popolno za praznično okrasitev doma ali kot čudovito darilo!
Kdaj? 7.12.2024 od 9:00 – 14:00 ure, v KULTURNEM INKUBATORJU, Koroška cesta 18 Maribor.
Cena 5 urne delavnice:

50 eur / oseba
80 eur / 2 osebi
60 eur / 1 odrasla + 1 otrok
90 eur / 2 odrasla + 2 otrok

Vsi materiali bodo na voljo, prav tako bomo poskrbeli za prijetno vzdušje in ustvarjalno energijo. Zaradi zagotovitve dovolj materiala so prijave obvezne do 2.12.2024 Za vprašanja in informacije me kontaktirajte na 051 251 283.
Pohiti s prijavo, število mest je omejeno.
Prijavite se na tej povezavi.
Povezava do originalnega članka

Ustvarimo mozaično božično drevo
2024-12-07 09:00 - 14:00 | mozaicna-delavnica-visit-maribor-1

Vilinski sprehod: Lov na krone
2024-12-07 10:00 - 2024-12-21 11:00 | 2c6225f7-34a0-497b-afa6-f28aad929bf2
Podajte se z nami na vilinsko pustolovščino!
Gotovo poznate zgodbo o Mariborskem otoku in kačji kraljici ter njeni dragoceni zlati kroni, kajne? Potem veste, da je ta njena krona po vsej verjetnosti za vedno izgubljena v reki Dravi. A nič ne de, Maribor skriva še številne druge krone.
Da jih odkrijemo, ni treba skočiti v mrzlo reko, le po mestu se moramo sprehoditi in dvigniti pogled. Nahajajo se namreč na pročeljih hiš. Katerih? Koliko jih je? Pridružite se izkušenemu kronolovcu Vidu na vznemirljivi vilinski pustolovščini. Opremljeni z zemljevidom in navodili boste raziskovali mesto ter reševali zabavno križanko.
Napnite oči!
Krone se skrivajo tudi na mestih, kjer jih najmanj pričakujete.
Izvajalec: 𝗩𝗶𝗱 𝗞𝗺𝗲𝘁𝗶č, Društvo Hiša!
Rajzefiber Termini: 𝟳. 𝟭𝟮., 𝟭𝟰. 𝟭𝟮. in 𝟮𝟭. 𝟭𝟮. 𝟮𝟬𝟮𝟰 ob 𝟭𝟬.𝟬𝟬
Začetna lokacija: 𝗣𝗿𝗲𝗱 𝗩𝗲𝘁𝗿𝗶𝗻𝗷𝘀𝗸𝗶𝗺 𝗱𝘃𝗼𝗿𝗼𝗺
Vilinski sprehod je del programa festivala Vilinsko mesto 2024, ki ga prireja Narodni dom Maribor, v sodelovanju z Društvom Hiša! in Zavodom Mars Maribor.

Povezava do originalnega članka

Dedek Mraz v Mariboru
2024-12-07 17:00 | dedek-mraz-carobni-maribor-2024-visot-maribor-pohorje-slovenia
Pridružite se prihodu Dedka Mraza, spremljajte njegovo pravljično kočijo po mestnih četrtih in se poslovite od njega ob koncu decembra – vse do naslednjega leta! 🎅

Povezava do originalnega članka

Slovesni prižig lučk na adventnem vencu na Slomškovem trgu pred stolnico
2024-12-07 18:30 | Maribor center / Maribor, Slomškov trg 20, pred cerkvijo
Adventne lučke pri Stolnici – v pričakovanju svetlobe in upanja!

Letos bomo prvič pred našo stolnico na Slomškovem trgu postavili veličasten adventni venec, ki bo simbolično vodil naše mesto skozi praznični december in pripravo na rojstvo našega Odrešenika. Vsako adventno soboto bomo ob 18.30 prižgali eno od lučk na vencu, s čimer bomo obeležili čarobnost tega posebnega časa.
Prva adventna sveča bo slovesno prižgana in blagoslovljena v soboto, 30. novembra ob 18.30, ob prisotnosti nadškofa in spremljajočem kulturnem programu.
Druga adventna sveča bo prižgana v soboto, 7. decembra ob 18.30, prav tako s kulturnim programom.
Tretja adventna sveča bo zasvetila v soboto, 14. decembra ob 18.30, dogodek pa bodo spremljale posebne glasbene točke.
Četrta adventna sveča bo prižgana v soboto, 21. decembra ob 18.30, ko nas bodo s petjem razveselili različni mariborski pevski zbori in mladinska skupina Stolnica.
Pridružite se nam in doživite čar adventa v srcu Maribora. Vabljeni, da skupaj pričaramo praznično vzdušje polno luči, upanja in veselja!

Povezava do originalnega članka

BOJEVITA KRALJICA NOČI
2024-12-07 19:00 | Maribor center / Vojašniški trg 2A, 2000 Maribor
FILM V MINORITIH
Film poteka v obdobju malo več kot enega leta in gledalcu ponudi izjemen vpogled v življenje sove kozače (Strix uralensis). Gre za preplet prikaza njenega življenja, interakcij z drugimi živalskimi vrstami in z ljudmi ter znanstvenega proučevanja vrste.
Film prinaša zelo redko videne prizore – lov plena, vzrejo mladičev, celo napad na človeka. Oplemenitijo in razgibajo ga številne zgodbe, v katerih se pojavijo še druge s kozačo povezane živalske vrste. Postopno odstira pogled v nevsakdanje dnevno in nočno vedenje te osupljive vrste, hkrati pa se seznanimo z najnovejšimi znanstvenimi ugotovitvami biologa dr. Ala Vrezca, enega najboljših poznavalcev kozač na svetu.
Matej Vranič je črpal navdih za filmske zgodbe iz lastnih izkušenj ter dolgoletnega opazovanja in spremljanja številnih parov sov v naravi, opiral pa se je tudi na pričevanja lovcev, naravovarstvenikov in biologov.
Matej Vranič, 2024, 80 min, Slovenija, 7+

Povezava do originalnega članka

Drag show: Vulvariaté
2024-12-07 20:00 - 22:00 | Kulturni inkubator
DRAG SHOW
VULVARIATÉ
7. december 2024 // 20.00 // Kulturni inkubator
Vulve so nazaj v rodnem Mariboru in s seboj so tokrat pripeljale gajsno in glamurozno Ptujčanko Glupo Pupo Kunt – zmagovalko tekmovanja Majska kraljica 2023. Drag show Vulvariaté bo v Kulturnem inkubatorju v soboto, 7. decembra 2024, ob 20. uri. Vstop je brezplačen, si pa je treba s prijavo zagotoviti brezplačno vstopnico.

Dobrodošli na Vulvariaté, večernem spektaklu za skoraj vso družino (starost 16+). Zabavale vas bodo: Karmen Daš, Patricia Vulva, Vera Vulva in posebna gostja Glupa Pupa iz ptujske hiše Kunt.
Rezerviraj svojo brezplačno vstopnico na linku v profilu..

PRIJAVA NA VULVARIATÉ

Totalno neobvezen dresscode: MODA.
Dogodek poteka pod okriljem programa Maribor skozi rožnata očala, ki ga izvaja Mladinski kulturni center Maribor. Programe MKC Maribor financira Mestna občina Maribor.

Povezava do originalnega članka

Heroj 4.0 – Business as Usual
2024-12-08 20:00 | IntimniOder.GT22
IntimniOder.GT22
Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
Avtorja in igralca: Uroš Kaurin in Vito Weis
Produkcija: Moment, Gledališče Glej
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Srednjeveška arhitektura in umetnost na slovenskem I
2024-12-09 17:00 | PEKARNA MAGDALENSKE MREŽE
9. 12. 2024 ob 17.00, Pekarna Magdalenske mreže
Predavanja iz umetnostne zgodovine: Arhitektura in umetnost srednjega veka

Srednjeveška arhitektura in umetnost na slovenskem I

V ponedeljek, 9. 12. 2024, ob 17.00 vabimo v prostore Pekarne Magdalenske mreže na sedmo predavanje iz umetnostne zgodovine v tem ciklu, ko govorimo o arhitekturi in umetnosti srednjega veka.

Arhitektura je pogosto spregledan segment umetnostne zgodovine, čeprav ponuja izjemen pogled na umetnostno dogajanje v različnih obdobjih zgodovine. Arhitektura je namreč ta, ki je zasidrana v prostor in je prisotna in neposredno vidna v našem prostoru in vsakdanu. Nadaljevali bomo s poglavjem srednjeveška arhitektura in umetnost na slovenskem I in s tem nadaljevali v svet srednjeveškega stavbarstva.

Primeri impozantnih in temeljnih del srednjeveške arhitekture bomo pospremili sočasni primeri slikarskih in kiparskih del, velikokrat vsebina samih objektov, ki tako zaokroženo govorijo tako o arhitekturi sami, kot o umetniških tendencah dotičnega časa.

Brezplačen cikel predavanj na temo zgodovine umetnosti pripravljamo že vrsto let. Srečanja se bodo odvijala tedensko v razponu dveh mesecev. Posamezno predavanje, ki traja dve šolski uri izvajal uni. dipl. umetnostni zgodovinar Simon Žlahtič.

Vabljen_a, da se nam pridružiš!

Mariborska stolnica svetega Janeza Krstnika.; Avtor: Avtor: Ježofska – lastno delo; licenca: CC0; URL: https://commons.wikimedia.org/w/index.php?curid=26322040

Osem predavanj in en terenski ogled bo razdeljen po sklopih:
predromanska arhitektura in umetnost, romanska arhitektura in umetnost I, romanska arhitektura in umetnost II, zgodnjegotska arhitektura in umetnost, viskokogotska arhitektura in umetnost, poznogotska arhitektura in umetnost, srednjeveška arhitektura in umetnost na slovenskem I, srednjeveška arhitektura in umetnost II.

Povezava do originalnega članka

Temporalnost drugih
2024-12-09 19:00 | IntimniOder.GT22
IntimiOder.GT22
(Zgodovinska) refleksija v gibu, zvoku in besedi. Evropski znanstveni in poljudni prostor se je pri zamišljanju in razumevanju Afrike od nekdaj posluževal postopkov fabuliranja in je nepreverjena, pogosto izmišljena dejstva predstavljal kot resnična . Vso našo vednost o Afriki, vključno z našim imaginarijem o njeni zgodovini, bi morali zato postaviti pod vprašaj.
Avtorica koncepta in izbora besedil: Aleksandra Gačić
Koreografija in ples: Dalanda Diallo, Maša Kagao Knez
Produkcija: KUD BAOBAB
Vstopnina: 10 €, vstopnice v prodaji na olaii.com/organizer/675/divja-misel
Več informacij o predstavi TUKAJ.

Povezava do originalnega članka

Malo mesto na Mali tržnici
2024-12-10 00:00 - 2024-12-25 00:00 | Maribor center / Dominkuševa ulica 5, 2000 Maribor
Pravljični kotiček prazničnih doživetij
Malo mesto na Mali tržnici je pravljično stičišče za velike in male otroke, ki se vanj zaljubijo na prvi pogled.
Z otvoritvijo smo ga predali vsem, ki iščejo kotiček za druženje, ustvarjalnost in praznično vzdušje. Grad Malega mesta je danes oživel s pravljicami, ki so pritegnile toliko obiskovalcev, da smo sedeli kar na mehkih blazinah na tleh.
V prihodnjih dneh, vse do Božiča, se bo Malo mesto prelevilo v srce prazničnih aktivnosti, kjer se bodo odvijale delavnice, pripovedovanje pravljic in izmenjevalnice.
Prav tako vas vabi trgovina Zelena japka, kjer lahko najdete bogato izbiro sestavin za pripravo božičnih dobrot – od svežega peciva do dišečih piškotov.
Program dogodkov bo objavljen na Facebook strani Zelena japka.

Povezava do originalnega članka

VZPOREDNI SVETOVI – Obnovoletna pregledna razstava članic in članov DLUM 2024
2024-12-10 10:00 - 2025-02-08 15:00 | Maribor center / Galerija DLUM, Židovska ulica 10, Maribor
Tradicionalna pregledna razstava članic in članov Društva likovnih umetnikov Maribor ponuja širok pogled v spekter aktualne umetniške produkcije.
Vabimo vas na otvoritev skupinske razstave, na kateri svoja dela predstavlja 44 članic in članov Društva likovnih umetnikov Maribor, v torek, 10. 12. 2024, ob 18. uri, v Galerijo DLUM.
Razstavljajo: Ernest Artič, Natasha Bakovič, Elena Churnosova, Bogdan Čobal, Marjan Drev, Matjaž Duh, Lučka Falk, Erna Ferjanič, Irena Gajser & Cvetka Hojnik, Sandra Gargowitsch, Nataša Grandovec, Natalija Juhart Brglez, Jožef Jurič, Narcis Kantardžić, Zdravko Kokanović – Koki, Branko Korez, Matic Kos, Nenad Kostić, Zmago Kovač, Jasna Kozar, Albin Kramberger, Anka Krašna, Blažka Križan, Alma Lovrenčič, Kaja Lukač, Katja Majer, Slađana Matić Trstenjak, Marko Pak, Ludvik Pandur, Milena Houška Pavlin, Luka Popič, Gregor Pratneker, Branimir Ritonja, Janez Rotman, Alenka Spacal, Lucija Stramec, Urška Stropnik Šonc, Maja Šivec, Stojan Špegel, Mira Uršič, Melita Vidovič, Oto Vogrin, Ljubica Zgonec Zorko.
Kuratorka razstave: mag. Mojca Štuhec

Povezava do originalnega članka

Re_humanizacija IX. – Jan Kopač – Partento
2024-12-10 19:00 - 21:00 | Maribor center / MMC KIBLA, Ulica kneza Koclja 9, Maribor
Koncert: Re_humanizacija IX. – Jan Kopač – Partento
V torek, 10. decembra 2024, ob 19. uri se bo v MMC KIBLA odvil koncertni dogodek Re_humanizacija IX. – Jan Kopač – Partento. Re_humanizacija je koncertni cikel Inštituta .abeceda, ki predstavlja nova glasbena, večmedijska in glasbeno-scenska dela mladih slovenskih ustvarjalcev.
Cikel temelji na specifični produkcijski praksi, kjer ansambel uveljavljenih glasbenikov izvede dela neuveljavljenih mlajših avtorjev, pri čemer se končna umetniška forma (so)oblikuje skozi proces skupnega dela.
Namen cikla je spodbujanje naprednih, na glasbenih in zvočnih temeljih vzpostavljenih »medijev«, ki imajo kot taki specifično umetniške, teoretične in tudi širše družbene potenciale.

Povezava do originalnega članka

Ožuljeni jezik s Katjo Zakrajšek
2024-12-10 19:00 - 22:00 | Kulturni inkubator
OŽULJENI JEZIK
VEČER SLAM POEZIJE S KATJO ZAKRAJŠEK
Torek, 10. december 2024 // 19:00 // Vetrinjski dvor

Že deveto sezono v Mariboru poteka Ožuljeni jezik, mesečni cikel literarnih prireditev s slamovsko poezijo in uveljavljenimi pesniškimi gosti ter gostjami. Vsak drugi torek v mesecu Mladinski kulturni center Maribor z roko v roki z Narodnim domom Maribor, KUD Codo in Bando ferdamano gosti na odru Vetrinjskega dvora pesnice in pesnike, ki jim je blizu performativna poezija, vsakič pa se jim na odru pridruži izbrani gost ali gostja, ki ga oz. jo občinstvo bolje spozna v kratkem moderiranem pogovoru in literarnem nastopu. Decembrski Ožuljeni jezik bo seveda praznično obarvan, potekal bo v Vetrinjskem dvoru v klubu BarCoda v torek, 10. decembra 2024, s pričetkom ob 19.00 uri.

Foto: Gordana Grlič

Literarni dogodek je odprt za vse slamovske pesnice in pesnike, ki bi se ponovno ali prvič želeli predstaviti z izvirno avtorsko poezijo. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin. Dogodek bo povezovala moderatorka in performerka Mojca Frim, z literarno gostjo tokratnega Ožuljenega jezika, Katjo Zakrajšek, pa se bo o njenem prevodu romana v pesmih Pesnica X (Morfemplus, 2024) ameriške pesnice in pisateljice Elizabeth Acevedo pogovarjala pesnica, literarna mentorica in vsestranska ustvarjalka Nina Medved.
Katja Zakrajšek je komparativistka in literarna prevajalka, ki jo posebej zanimajo afriške in afrodiasporske književnosti v evropskih jezikih, pa tudi druge nedominantne pisave. Je prejemnica nagrad Radojke Vrančič (2008), lirikonov zlát (2017), uvrščena na častno listo IBBY (2022) in Sovretova nagrajenka za roman Dekle, ženska, druga_i Bernardine Evaristo (2022). Kadar ne prevaja, piše o knjigah in njihovih kontekstih, zadnje leto pa tudi nastopa z branji palestinske poezije.
Knjiga Pesnica X ameriške pesnice in pisateljice Elizabeth Acevedo je roman v pesmih (in nekaj šolskih spisih). Xiomara ima šestnajst let, brata dvojčka, “kar preveč postave za tako mlado punco”, priseljenske starše, strogo katoliško mamo, dvome o veri (kar je prepovedano), prvega fanta (kar je prepovedano), prijateljico Caridad, šolo, kjer se počuti nelagodno, novo profesorico angleščine, ki ji je dejansko mar, zvezek, ki ji ga je podaril dvojček in ki postane zavetje za vse neizrečene besede. Te postanejo pesmi, ki pripovedujejo njeno zgodbo in ki jih začne nositi na šolski pesniški krožek (kar je sicer prepovedano) ter na koncu … na slam v legendarni Nuyorican Poets’ Cafe.
Vabljene in vabljeni na praznični Ožuljeni jezik!

Dogodek organizira MKC Maribor – MKC Črka v sodelovanju z Bando ferdamano, Narodnim domom Maribor, Kud Codo in s finančno podporo Mestne občine Maribor ter Ministrstva za izobraževanje, znanost in šport – Urada RS za mladino. Dogodek spada v sklop literarnih prireditev MKC Črka, ki jih sofinancira Javna agencija za knjigo.

Dodatne informacije o prireditvi: petra.kolmancic@mkc.si, matic.acko@mkc.si.

Povezava do originalnega članka

Ožuljeni jezik: večer slam poezije s Katjo Zakrajšek
2024-12-10 19:00 - 23:00 | Maribor center / Vetrinjski dvor, Vetrinjska ulica 30
Gostja prazničnega Ožuljenega jezika bo Katja Zakrajšek.
Že deveto sezono v Mariboru poteka Ožuljeni jezik, mesečni cikel literarnih prireditev s slamovsko poezijo in uveljavljenimi pesniškimi gosti ter gostjami. Vsak drugi torek v mesecu Mladinski kulturni center Maribor z roko v roki z Narodnim domom Maribor, KUD Codo in Bando ferdamano gosti na odru Vetrinjskega dvora pesnice in pesnike, ki jim je blizu performativna poezija, vsakič pa se jim na odru pridruži izbrani gost ali gostja, ki ga oz. jo občinstvo bolje spozna v kratkem moderiranem pogovoru in literarnem nastopu.
Decembrski Ožuljeni jezik bo seveda praznično obarvan, potekal bo v Vetrinjskem dvoru v klubu BarCoda v torek, 10. decembra 2024, s pričetkom ob 19.00 uri. Literarni dogodek je odprt za vse slamovske pesnice in pesnike, ki bi se ponovno ali prvič želeli predstaviti z izvirno avtorsko poezijo.
Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.

Povezava do originalnega članka

Dedek Mraz v Mariboru
2024-12-11 17:00, 2024-12-12 17:00 | Center in okolica

Festival LGBT filma: GONDOLA
2024-12-11 20:00
Veit Helmer, Gruzija/Nemčija, 2023, 81 min, brez dialogov
Žičnica povezuje kavkaško gorsko vas z mestom v dolini. Iva začne delati kot žičničarka na povezavi z dvema gondolama. Ko gre ena gondola navzgor, gre druga navzdol. Na polovici poti se srečata, tako kot tudi Iva in druga žičničarka Nina. Ženski se spoznavata na tej zračni poti tudi preko daril in iger, ki si jih izmišljata druga za drugo. Nekega večera se sestaneta na kopnem. Romantika vas bo brez besed zapeljala naravnost v leztopijo.
Napovednik: https://www.youtube.com/watch?v=kLEQjjWKtlo

Povezava do originalnega članka

Kaj bo prihodnost v Palestini/Izraelu: med apartheidom in osvoboditvijo
2024-12-12 00:00 | Filozofska fakulteta UM
12. 12. 2024, Filozofska fakulteta UM
Svoje izkušnje in razmisleke bo predstavil dolgoletni aktivist proti uničevanju palestinskih domov Jeff Halper.

Jeff Halper je antropolog, predavatelj in politični aktivist. Leta 1997 je v Jeruzalemu soustanovil organizacijo Izraelski odbor proti rušenju hiš (ICAHD), ki se bori proti izraelskim politikam rušenja palestinskih hiš in uničevanja palestinskih domov. Leta 2017 je sodeloval pri ustanovitvi kampanje, ki jo vodijo Palestinke in Palestinci, za eno demokratično državo (ODSC). Predavatelj na številnih univerzah po svetu je podpornik gibanja BDS (gibanja za bojkot, sankcije in dezinvesticije iz Izraela, dokler ta ne začne spoštovati mednarodno pravo). Je avtor več knjig, med njimi sta tudi War Against the People: Israel, the Palestinians and Global Pacification in zadnja Decolonizing Israel, Liberating Palestine: Zionism, Settler Colonialism, and the Case for One Democratic State.

Povezava do originalnega članka

Literarni večer: V vse smeri
2024-12-12 19:00 | Maribor center / Kulturni inkubator, Koroška cesta 18
Predstavitev štirih pesniških zbirk
Na literarnem večeru, ki bo v Kulturnem inkubatorju potekal v četrtek, 12. decembra 2024, ob 19. uri bodo nastopile_i avtorice_ji mlajše generacije, ki so jim v letošnjem letu izšli prvenci ali nove pesniške zbirke, v katerih obravnavajo tudi LGBTQ+ tematiko.
Prisluhnili bomo Hannah Koselj Marušič, Pinu Pograjcu, Špeli Setničar in Tomu Vebru.
Dogodek bo povezovala Tonja Jelen, za glasbo pa bo poskrbela Kaythrina.
Po branju sledi pogostitev in druženje.

Povezava do originalnega članka

Komorni orkester iz Züricha
2024-12-12 19:30 | Dvorana Union, Maribor
Cena vstopnice: 21,00 – 29,00 EUR

29 €; 23 € (upokojenci); 21 € (invalidi), 7 € (študenti, dijaki)
Družinska vstopnica: 26€ (odrasli), 7€ (otrok)

Programska knjižica 2024/2025

Johann Sebastian Bach: Koncert za violino in orkester v a-molu, BWV 1041
Josef Suk: Serenada za godalni orkester v Es-duru, op. 6
***
Johann Sebastian Bach: Koncert za violino in orkester v E-duru, BWV 1042
Dmitrij Šostakovič: Komorna simfonija v c-molu, op. 110a (prir. R. Baršaj)

Komorni orkester iz Züricha sodi med svetovno najbolj ugledne komorne orkestre. K njegovemu razvoju so vse od leta 1945 prispevale izjemne glasbene osebnosti, kot je ustanovitelj orkestra Edmund de Stoutz ter dirigenti Howard Griffiths, Muhai Tang in sir Roger Norrington. Od sezone 2016/17 doživlja orkester pod vodstvom priljubljenega violinista Daniela Hopa nov razcvet. Orkester odtlej nima več dirigenta, pač pa je njegov vodja pogosto violinist, ki igra z orkestrom in ga hkrati vodi. Temu dinamičnemu principu igranja in dirigiranja, ki je priljubljen pri modernih komornih orkestrih, bodo glasbeniki sledili tudi na koncertu v Mariboru.
V nizu imenitnih solistov, s katerimi orkester deluje, je slovita violinistka Julia Fischer. Uspešna mednarodna kariera Julie Fischer se je začela po njeni zmagi na mednarodnem tekmovanju Yehudija Menuhina leta 1995 in odtlej plemeniti svoje presenetljive interpretativne veščine s sodelovanjem z najuglednejšimi dirigenti in instrumentalisti. Je prejemnica številnih časti in nagrad, denimo nagrade gramophone in nemške kulturne nagrade, leta 2023 pa ji je pripadla čast, da nastopi na podelitvi Nobelovih nagrad.
Program koncerta bo odražal slogovno in interpretativno širino teh glasbenikov. Z Julio Fischer se bomo potopili v čisti zven baročnega orkestra Johanna Sebastiana Bacha, v Sukovi poznoromantični Serenadi, polni razkošnih melodij in bohotnih harmonij, bomo uživali ob žlahtnem zvenu godal, pri izvedbi Šostakovičevega Osmega godalnega kvarteta v pretanjeni verziji za godalni orkester (znani kot Komorna simfonija v c-molu) pa bodo imeli glasbeniki priložnost razkazati intenzivno dramatičnost in emocije, ki se skrivajo v Šostakovičevem presunljivem delu.

Povezava do originalnega članka

TADEJ TOŠ: ABRAhmm
2024-12-12 20:00 - 22:00 | Maribor center / Dvorana generala Maistra
Stand up komedija, Dvorana generala Maistra, Narodni dom Maribor
Smeh je eliksir mladosti. Pridite in se nasmejte življenju, preden bo prepozno. Ne zamudite stand up šova v prostem slogu, ki prinaša humor v mnoge odtenke sivine. Odkrijte smešno stran staranja v predstavi, ki duhovito razkriva boj človeka s časom.
Predstava je primerna za gledalce od 16. leta naprej.
Nastopa: Tadej Toš
Trajanje: 120 minut

Povezava do originalnega članka

Glasbeni cikel JUTRI: Samo Kutin
2024-12-12 20:00 - 22:00 | Maribor center / MMC KIBLA, Ulica kneza Koclja 9, Maribor
KIBLIX 2024 | Glasbeni cikel JUTRI: Samo Kutin
Vljudno vabljeni, da sem nam v četrtek, 12. decembra 2024, ob 20. uri pridružite v MMC KIBLA na koncertu Sama Kutina, ki bo potekal v okviru Glasbenega cikla JUTRI.
Na tistih krajih, ki so še uspeli obdržati del divjosti, je nekaj, kar me privlači in hkrati po malem straši. Kar je sprva zaznati kot tišino, se kmalu izkaže za mozaik pokljanj, malih komaj slišnih krikov in bolj predirnih oglašanj, ki ponavadi pridejo s frfotanjem. V tej tišini je dovolj prostora za vse; tiste ki se skrivajo in tiste, ki napadajo, za iščoče snubce in valeče samice, za tiste z velikimi okroglimi očmi, ki zrejo tik nad gladino in za hrzajoče sence, ki stopajo v najkrajše noči v letu.

Povezava do originalnega članka

Coprnica Dragica 3+
2024-12-13 17:00 | Mala dvorana
Metka Damjan, Aja Kobe in Svetlana Patafta po motivih slikanice Marijane Jelić / koproducent Teatar Puna kuća, Zagreb / 35 min

Nekoč pred davnimi davnimi časi je tukaj bilo … morje. Skrčilo se je v reko, ob reki pa je zraslo mesto. V mestu so ljudje, prav tako kot danes, mislili in počeli čuda zanimivih reči. In s čim se je ukvarjala Dragica, da je bila oklicana za coprnico?
Dragica je odlična zeliščarica in zdravilka. V naravi nabira zdravilne rastline ter iz njih pripravlja čaje, sirupe, tinkture in druge zdravilne pripravke. Kopriva, kamilica, regrat, meta, sivka, žajbelj, materina dušica, trpotec in bezeg so med bolj pogostimi. V srednjem veku, kamor se umešča naša predstava, ljudje v glavnem niso razumeli moči zelišč in so zeliščarice krivično obtožili čarovništva oziroma coprništva. Danes pa zelišča dnevno uporabljamo za zdravje ali kot začimbo, ne da bi
nam kdo očital čarovništvo.

Nakup kart

Povezava do originalnega članka
